Source: http://www.politehnicaiasi.ro/stiri/duelul-selectionerilor-in-sala-lps-iasi-din-dealul-copoului
Timestamp: 2017-12-11 22:28:49+00:00

Document:
"Duelul selecţionerilor" în Sala LPS Iaşi din Dealul Copoului
Miercuri, 18 octombrie 2017, de la ora 17:00, Sala LPS din Dealul Copoului va găzdui meciul de futsal dintre CSM Politehnica Iaşi şi Informatica Timişoara, o restanţă din etapa a IV-a din Liga I.
Miercuri, 18 octombrie 2017, de la ora 17:00, Sala LPS din Dealul Copoului va găzdui meciul de futsal dintre CSM Politehnica Iaşi şi Informatica Timişoara, o restanţă din etapa a IV-a din Liga I. Pe băncile tehnice ale celor două formaţii se vor regăsi Nelu Stancea (la gazde, cel care, pe post de selecţioner, a calificat România la EURO 2014, din Belgia) şi Robert Lupu (antrenor-jucător la echipa de pe Bega, actualul selecţioner, cel care a calificat recent România la EURO 2018, din Slovenia). Aşadar, "duelul selecţionerilor" se anunţă unul extrem de spectaculos, cu un uşor avantaj pentru Robert Lupu, cel care, la Informatica Timişoara, beneficiază de o echipă multinaţională, alcătuită din brazilieni şi sârbi, dar şi din alţi "stranieri" naturalizaţi, precum Savio Valadares Pereira De Mendoca şi Felipe Pinto Viana De Oliveira.
Loturile de jucători ale două formaţii se prezintă astfel:
- CSM Politehnica Iaşi: George Pădure, Ioan Grigoraş (veteranul echipei şi al campionatului, la 48 ani!) - Andrei Despan (căpitan), Radu Guţu, Mario Şchiopu, Liviu Ruxandari, Valentin Pricop, Alexandru Pricop, Jodas Vives Antoni "Toni", Joel Rios, Andrei Nistor, Robert Mircia. Antrenori: Nelu Stancea (principal) şi Florin Nichifor (secund). Maseur: Marian Sărbătoare. Director Sportiv: Ştefan Tudorache. Director de Marketing: Vlad Baban. Team-manager: Ionel Popa. Ofiţer de presă: Dan Teodorescu.
- CS Informatica Timişoara: Roberto Voin, Theodor Lungu, Vlad Iancu - Milos Simic (căpitan), Valentin Ilaş, Savio Valadares Pereira De Mendoca, Felipe Pinto Viana De Oliveira, Robert Lupu, Stefan Rakic, Andre Nogueira, Roberto Apostol, Călin Simion, Adrian Ivaşcu, Vasile Râpă. Antrenor-jucător: Robert Lupu.
Să mai menţionăm că, în etapa a VI-a din Liga I de futsal, patru meciuri s-au disputat până în prezent, ele fiind Spicom Sfântu Gheorghe - Informatica Timişoara 0-6 (0-5), CSM Politehnica Iaşi - City'US Târgu Mureş 13-2 (8-0), Imperial Wet Miercurea Ciuc - Muncitorul Reşiţa 11-1 (6-0), CS United Galaţi - Dunărea 2005 Călăraşi 5-2 (2-1). Pe 19 octombrie, de la ora 18:00, se va disputa partida Autobergamo Deva - Futsal Klub Odorheiu Secuiesc. De remarcat că, echipa din Deva s-a calificat recent în "Elite Rounde" din UEFA Futsal Cup.
2. CS United Galaţi 6 5 0 1 20-14 15
3. Informatica Timişoara 5 4 1 0 31-6 13
4. FK Odorheiu Secuiesc 5 4 1 0 39-15 13
5. Dunărea 2005 Călăraşi 6 3 0 3 19-17 9
6. Imperial Wet M. Ciuc 6 2 1 3 29-19 7
7. Muncitorul Reşiţa 6 2 0 4 16-47 6
8. CSM Politehnica Iaşi 5 1 1 3 26-29 4
10. City'US Târgu Mureş 6 0 0 6 8-42 0
Runda cu nr. 7 programează partidele:
- 21 octombrie: Dunărea 2005 Călăraşi - CSM Politehnica Iaşi (ora 18:00);
- 22 octombrie: City'US Târgu Mureş - Spicom Sfântu Gheorghe (ora 17:00);
- 23 octombrie: Muncitorul Reşiţa - CS United Galaţi (ora 17:00) şi Futsal Klub Odorheiu Secuiesc - Imperial Wet Miercurea Ciuc (ora 19:00);
- 24 octombrie: Informatica Timişoara - Autobergamo Deva (ora 18:00).
* Juniorii ieşeni pierd în judeţul Botoşani
Vă mai informăm că, în Seria 1 din cadrul Campionatul Naţional de futsal Juniori - U19, luni, pe 16 octombrie, în Sala Sporturilor "Doina Melinte" din localitatea Hudeşti (jud. Botoşani) s-a disputat meciul Sănătatea Darabani - CSM Politehnica Iaşi 6-3 (2-3). După cum ne-a declarat antrenorul echipei ieşene de juniori, Florin Nichifor, golurile formaţiei CSM Poli Iaşi au fost reuşite de Robert Mircia, Emanuel Şerban şi Cosmin Stan, ultimul revenind din Anglia. În primii cinci au evoluat: Ilie Grigoraş (fiul portarului de la echipa de seniori Ioan Grigoraş) - Robert Mircia, Cosmin Stan, Ştefan Iacob, Emanuel Şerban. Din lotul de "10" al formaţiei din Dealul Copoului doar trei jucători au mai jucat până acum futsal la CSM Poli Iaşi, restul de şapte, născuţi în 2000-2001, fiind debutanţi.
Într-o serie cu 5 echipe, în etapa a II-a, ieşenii vor sta, după aceea urmând a întâlni pe CN Nicu Gane Fălticeni (acasă), Futsal Ceahlăul Piatra Neamţ (în deplasare) şi Internazionale Traian Vaslui (acasă). Returul va debuta pe 4 martie 2018. În Campionatul Naţional de futsal Juniori - U19 evoluează 28 de echipe, împărţite în 6 serii pe criterii geografice.
Sepsi Sf. Gheorghe - Poli Iași
11-12-2017, ora 17:00
Liga 1 Betano, etapa 21
Sepsi OSK - Politehnica Iași 2-1 Scor, probabil, final, dacă centralul Găman nu recheamă echipele de la cabine pentru a acorda un nou penalty pentru gazde. Urăm succes echipelor care trebuie, obligatoriu să fie în Playoff.
3 Liga 1 Betano, Poli Iași - Astra Giurgiu
11 Liga 1 Betano, Sepsi Sf. Gheorghe - Poli Iași
14 Marius MIHALACHE împlinește 33 de ani
17 Liga 1 Betano, Poli Iași - Juventus București
24 Salim CISSE împlinește 25 de ani

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM